Dariaus ir Girėno apygarda

Dariaus ir Girėno apygarda - Lietuvos partizanų junginys (apygarda), 1948–1949 m. Biržų apskrityje kovojęs prieš sovietinį okupacinį režimą. Įkurta 1947 m. gruodžio mėn. sujungus 6 būrius. Vadas Petras Tupėnas (slapyvardis Ąžuolas), štabo viršininkas J. Kučinskas. 

Veikė savarankiškai, su Šiaurės rytų Lietuvos srities štabu ryšių nepalaikė. Leido laikraštį „Bočių keliais“ (redaktorius Adolfas Baltrėnas, slapyvardžiu AnuprasAdolfas Baltrėnas-Anupras . Lietuvos partizanų memorialas Kryžkalnyje. Nuoroda tikrinta 2023-07-28. ). 1949 m. apygarda sunyko, veikė pavieniai partizanų būriai. 1950 m. liepos mėn. žuvo vadas Petras Tupėnas. Vietoj Dariaus ir Girėno apygardos buvo įkurta Sierakausko, 1951 m. rugsėjo mėn. – Pilėnų tėvūnija (veikė iki 1954 m. rudens). 1956 m. žuvo paskutiniai buvusios Dariaus ir Girėno apygardos partizanai Mykolas Suveizdis (slapyvardis Budrys) ir Edvardas Žilinskas (slapyvardis Vanagas).Dariaus ir Girėno apygarda. Visuotinė lietuvių enciklopedija. Nuoroda tikrinta 2023-07-28.Laisvės kryžkelės. Biržų krašto partizanai. bernardinai.lt. Nuoroda tikrinta 2023-07-28. 

 Išnašos 

Kategorija:Lietuvos partizanų apygardos